ช้างเขาอ่างฤาไนตกลูกตายในท้อง หมาป่าตามฟัดซาก จนท.เร่งพิสูจน์การตาย
แม่ช้างป่าเขาอ่างฤาไนตกลูกตายกลางป่าสวนยางพารา ที่ อ.ท่าตะเกียบ ชาวบ้านพบ หมาป่ากำลังกัดกินซากลูกช้าง จนท.ชุดปฏิบัติการเฝ้าระวังช้างฯ ประสานสัตวแพทย์ฯ นำชิ้นเนื้อไปส่งพิสูจน์หาสาเหตุการตายเมื่อวันที่ 21 ก.ค.2563 พ.ต.อ.อธิวัฒน์ อนันตชัยศักดิ์ ผกก.สภ.ท่าตะเกียบ รับแจ้งจาก นายปัญญา วาจาดี ผู้ใหญ่บ้านหมู่ 14 ว่ามีชาวบ้านพบลูกช้างป่าเขาอ่างฤาไน วัยแรกเกิด ตายอยู่กลางป่าสวนยางพารา ในพื้นที่ หมู่ 14 บ้านคลองมะหาด ต.ท่าตะเกียบ อ.ท่าตะเกียบ จ.ฉะเชิงเทรา จึงประสาน นายเอนก วงษ์ศา หัวหน้าชุดปฏิบัติการเฝ้าระวังช้างป่าประจำอำเภอท่าตะเกียบ และอำเภอสนามชัยเขต ร่วมลงพื้นที่ตรวจสอบที่เกิดเหตุที่เกิดเหตุบริเวณกลางป่ายางพารา พบลูกช้างแรกเกิด เพศผู้ ลักษณะนอนตาย บริเวณขาหลังทั้ง 2 ข้าง ขาดหายลักษณะฉีกขาด มีสายรกตกอยู่ในที่เกิดเหตุ เจ้าหน้าที่ตำรวจได้ตรวจสอบอย่างละเอียดไม่พบร่องกระสุนปืนหัวหน้าชุดปฏิบัติการเฝ้าระวังช้างป่าฯ เขตรักษาพันธุ์สัตว์ป่าเขาอ่างฤาไน เปิดเผยว่า เบื้องต้นลูกช้างที่ตาย น่าจะเป็นลูกช้างแรกเกิด ซึ่งแม่ช้างอาจจะตกลูก แล้วทิ้งลูกช้างไว้บริเวณนี้ เพราะมีร่องรอยคราบเลือด และสายสะดือยังคาอยู่ ส่วนปลายเท้าลูกช้างช่วงขาหลังที่หายไป ทราบจากทางผู้ใหญ่บ้านว่า ขณะที่ชาวบ้านเข้ามาพบเห็นคนแรก เห็นหมาป่ากำลังรุมกัดกินซากลูกช้างอยู่ ชาวบ้านได้ช่วยกันไล่หมาป่า ก่อนแจ้งหน่วยงานที่เกี่ยวข้องเข้าตรวจสอบ นอกจากนี้จะประสานสัตวแพทย์ประจำเขตรักษาพันธุ์สัตว์ป่าเขาอ่างฤาไนเข้ามาตัดชิ้นเนื้อลูกช้างตัวดังกล่าวนำไปพิสูจน์ถึงสาเหตุของการตายตามขั้นตอนต่อไป.
แม่ช้างป่าเขาอ่างฤาไนตกลูกตายกลางป่าสวนยางพารา ที่ อ.ท่าตะเกียบ จนท.ไปพบ หมาป่ากำลังกัดกินซากลูกช้าง จนท.ชุดปฏิบัติการเฝ้าระวังช้างฯ ประสานสัตวแพทย์ฯ นำชิ้นเนื้อไปส่งพิสูจน์หาสาเหตุการตาย
ลูกช้าง,ลูกช้างแรกเกิด,ลูกช้างตาย,ช้างป่าเขาอ่างฤาไน,เขตรักษาพันธุ์สัตว์ป่าเขาอ่างฤาไน,อ.ท่าตะเกียบ,ฉะเชิงเทรา,ข่าวทั่วไป